100% Επιστροφή* χρημάτων στον αγώνα Απόλλων Σμύρνης - Άρης! (21+, *Ισχύουν Όροι και Προϋποθέσεις)

Παρελθόν από τον πάγκο των Αρκάδων αποτελεί ο Έλληνας τεχνικός, με τον σύλλογο να ανακοινώνει την εξέλιξη που έμοιαζε προδιαγεγραμμένη, μετά και την αναφορά του στη συνέντευξη Τύπου του αγώνα με τη Λαμία την Κυριακή (11/11).

Όπως όλα δείχνουν, ο Άρης θα είναι η επόμενη ομάδα του 53χρονου τεχνικού, με τους Θεσσαλονικείς να ανακοινώνουν το μεσημέρι της Δευτέρας (12/11) την επίσημη λύση της συνεργασίας τους με τον Πάκο Ερέρα.

Η ανακοίνωση:

«Η ΠΑΕ ΑΣΤΕΡΑΣ ΤΡΙΠΟΛΗΣ ανακοινώνει ότι ο προπονητής Σάββας Παντελίδης υπέβαλε την παραίτησή του από την τεχνική ηγεσία της ομάδος και αυτή έγινε αποδεκτή.

Ευχαριστούμε τον κ. Παντελίδη για την προσφορά του στην ομάδα μας και τού ευχόμαστε κάθε επιτυχία στη συνέχεια της καριέρας του».

Ο Έλληνας προπονητής δήλωσε στο σάιτ της ομάδας:

«Περάσαμε έναν χρόνο μαζί με καλές και κακές στιγμές. Απλώς νομίζω ότι έφτασε η ώρα για το καλό και των δύο πλευρών να χωρίσουν οι δρόμοι μας. Θέλω να ευχαριστήσω τους ιδιοκτήτες, κυρίους Καϋμενάκη και Μπάκο, τη διοίκηση, τους ποδοσφαιριστές και όλη την οικογένεια του ΑΣΤΕΡΑ για τη συνεργασία και ένα μεγάλο ευχαριστώ στον κόσμο για την αγάπη που μού προσέφερε. Εύχομαι ο ΑΣΤΕΡΑΣ να εκπληρώσει τους αγωνιστικούς του στόχους. Εις το επανιδείν».